Diari Oficial de la Generalitat Valenciana


Sumari del DOGV 8201, del 29-12-2017 (2017/12187)

Extracte de la Resolució de 27 de desembre de 2017, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2018, d'ajudes per a millorar la competitivitat i sostenibilitat de les pimes industrials dels sectors del calçat, ceràmic, metal·lomecànic, tèxtil, joguet, marbre, fusta, moble i il·luminació, químic, de l'automoció i plàstic de la Comunitat Valenciana, dins de la primera fase d'implantació del Pla estratègic de la indústria valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8201

Data del DOGV
:   29-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/12489


Data del document
:   27-12-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 27 de desembre de 2017, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2018, d'ajudes per a millorar la competitivitat i sostenibilitat de les pimes industrials dels sectors del calçat, ceràmic, metal·lomecànic, tèxtil, joguet, marbre, fusta, moble i il·luminació, químic, de l'automoció i plàstic de la Comunitat Valenciana, dins de la primera fase d'implantació del Pla estratègic de la indústria valenciana. [2017/12320]  
  
BDNS (identif.): 377877.  
Extracte Resolució de 27 de desembre de 2017, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2018, d'ajudes per a millorar la competitivitat i sostenibilitat de les pimes industrials dels sectors del calçat, ceràmic, metal·lomecànic, tèxtil, joguet, marbre, fusta - moble i il·luminació, químic, automoció i plàstic de la Comunitat Valenciana, dins de la primera fase d'implantació del pla estratègic de la indústria valenciana.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria. El text complet pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans/index  
  
Primer. Objecte  
L'objecte de la present resolució és convocar anticipadament per a l'exercici 2018, ajudes en règim de concurrència competitiva, per a recolzar la realització d'inversions sostenibles de caràcter industrial que contribuïsquen al creixement i consolidació de pimes industrials vinculades als sectors del calçat, ceràmic, meta·lomecànic, tèxtil, joguet, marbre, fusta- moble i il·luminació, químic, automoció i plàstic de la Comunitat Valenciana.  
  
Segon. Finançament  
Per a l'exercici 2018, i de conformitat amb el que establix el Projecte de Llei de Pressupostos de la Generalitat per a l'esmentat exercici, les ajudes convocades es finançaran amb càrrec a la línia S0360 del programa pressupostari 12.44.23.935.51, capítol VII, fins a un import global màxim estimat, donat el caràcter anticipat de la tramitació, de 25.507.480 euros, procedents de fons propis de la Generalitat, quedant en tot cas condicionada la seua concessió a l'existència de crèdit adequat i suficient en els Pressupostos de la Generalitat per a 2018.  
  
  
Sectors import  
Calçat 1.600.000 -  
Ceràmic 1.600.000 -  
Metal·lomecànic: 1.600.000 -  
Tèxtil: 1.600.000 -  
Joguet: 1.600.000 -  
Marbre: 1.600.000 -  
Fusta, moble i il·luminació: 1.600.000 -  
Químic: 1.600.000 -  
Automoció: 1.600.000 -  
Plàstic: 1.600.000 -  
  
Tercer. Beneficiaris  
1. Podran ser beneficiares d'aquestes ajudes, les xicotetes i mitjanes empreses privades, que desenrotllen o vagen a desenrotllar a la Comunitat Valenciana una activitat industrial productiva vinculades directament als sectors objecte d'aquesta convocatòria.  
2. A Els efectes d'aquesta convocatòria, es consideraran com pimes a les empreses que empren a menys de 250 persones i que a més, o bé tinga un volum de negoci anual no superior a 69.744.355 d'euros, o bé un balanç general no superior a 46.887.450 d'euros. En el cas d'empreses vinculades o associades, s'aplicaran les regles per al càlcul dels efectius i els imports financers establides en l'annex I del Reglament UE núm. 651/2014 de la Comissió de 17 de juny de 2014  
  
3. A Els efectes d'aquesta convocatòria, s'entendrà per empresa privada a tota entitat que realitze una activitat econòmica independentment de la seua forma jurídica, que no forme part del sector públic, que tinga personalitat jurídica pròpia i diferenciada, i que acredite estar vàlidament constituïda i inscrita en el registre públic corresponent (Registre Mercantil, Registre de Cooperatives, Registre de Societats Laborals) en el moment de presentar la sol·licitud d'ajuda.  
  
Quart. Bases reguladores  
Ordre 22/2016, de 27 d'octubre, de 2016, de la Conselleria d'Economia Sostenible Sectors Productius, Comerç i Treball (DOGV 7906 28.10.2016)  
  
Quint. Termini de presentació de sol·licituds  
El termini de presentació de sol·licituds serà des del 25 de gener fins a al 26 de febrer de 2018, ambdós dies inclosos. Només seran admeses les sol·licituds que hagen sigut gravades en el registre electrònic de la Generalitat fins a les 23.59 hores de l'últim dia de termini de presentació (hora oficial peninsular espanyola).  
  
València, 27 de desembre de 2017.- El conseller d'Economia Sostenible, Sectors Productius, Comerç I Treball: Rafael Climent González.